சேலம் நகராட்சியாக இருக்கும் போது பிற நகராட்சிகளுக்கு எல்லாம் முன்னோடியாக நகராட்சி சார்பில் கல்லூரி அமைக்கப்பட்டது. ஆனால், இப்போது மாநகராட்சி நிர்வாகம், பள்ளிக்கூடக் கட்டடங்களை இடித்துத்தான் அம்மா உணவகங்களைக் கட்டி இருக்கிறது. பழைய பேருந்து நிலையம் அருகே உள்ள ஆற்றோர மாநகராட்சி துவக்கப்பள்ளி, பால்மார்கெட் சாலையில் இருந்த மாநகராட்சி துவக்கப்பள்ளி, சத்திரத்தில் இருந்த குழந்தைகள் உண்டு உறைவிடப் பள்ளி ஆகிய வற்றின் கட்டடங்களைத் தரைமட்டம் ஆக்கி அம்மா உணவகங்கள் கட்டப்பட்டுள்ளது.